Kancellistil er en sproglig stil, som er kendetegnet ved en indviklet, vanskeligt forståelig skrivemåde. Tidligere benyttedes ordet kancellistil med neutral betydning om "den i skrivelser fra et kancelli eller andre myndigheder eller overhovedet i retslige og administrative udfærdigelser brugelige stil". Kancelli benyttes også indenfor humor hvor fx ordsprog som Gammel kærlighed ruster ikke bliver til Almenmenneskelige samhørighedsfølelser af ældre dato udviser sjældent - eller aldrig - begyndende tendens til oxidering.